คราวที่แล้ว ไม่ได้ลอง Signature menu ของร้าน เลยรู้สึกว่า ครั้งนี้ต้องกลับมาใหม่ค่ะ เพราะเป็นคนชอบทานมะม่วงสุก ดังนั้น ต้องลองที่เด่นของร้าน

พนักงานหญิงยิ้มแย้มรีบหยิบเมนูให้เลือก (คราวก่อนพนักงานผู้ชายก็แนะนำดี) ปรบมือกับร้านนี้ค่ะ อบรมพนักงานดีทุกคน เราเป็นคิวที่ 3 พนักงานเลยบอกให้นั่งรอก่อน แล้วตอนทอนเงินยังพูดอีกว่า ขอโทษที่ให้รอนานนะคะ น่ารักจังค่ะ

เราเลือกเมนู แมงโก้ มาเนีย 69 บาทค่ะ ถ้าเพิ่มท้อปปิ้งพวก พุดดิ้ง สาคู หรือโยเกริตต้องบวกเพิ่มอีก 10 บาทค่ะ

พอลองชิม รู้สึกธรรมดาค่ะ แต่รสดีกว่าเมนูที่แล้วที่สั่งหน่อยนึงค่ะ (คราวก่อนจะเปรี้ยวกว่านิดนึง) แต่สิ่งที่เหมือนกันคือ น้ำแข็งเยอะ ไม่เข้มข้นประมาณมีผสมน้ำประมาณนึงเลย แต่มีกลิ่นมะม่วงพอได้ค่ะ แต่ยังไม่ฟินเท่าไหร่..... อาจจะเพราะเคยทานร้านที่ Central world ร้านนั้นราคา 89 บาทค่ะ บังคับรวมท้อปปิ้ง (ถ้าเทียบแบบรวมท้อปปิ้งเหมือนกัน จะแพงกว่าร้านนี้ 10 บาท แต่รสชาติร้านนั้นดีมากค่ะ เข้มข้นมาก เหมือนมะม่วงสุกไปปั่น น้ำจะออกเหนียวนิดๆ ให้รู้สึกเลยว่าใส่น้ำและน้ำแข็งน้อยมาก แถมได้รสมะม่วงมากกว่าค่ะ)

เป็นความคิดเห็นส่วนตัวนะคะ แต่เราคงไม่ลองร้านนี้แล้วล่ะ 55 (ดันเคยกินร้านโปรดมาก่อน เลยยังไม่เจอที่โปรดกว่า แหะๆ)